Merkezê Îrtîbatî û Çapemenîye yê HPGyî bi eşkerayîyêke derheqê çalakîyanê gerîlayan û hêrişanê îşxalî de tay agahîyî dayî. Eşkerayîye wina ya:
''Gerîlayê azadîye yê Kurdîstanî vera pêro hêrişanê dişmenî bi îrade û qerardarî xo ver danê. Garzanî ra heta Zapî bi ruhê Apogîrî têkoşîn yeno kerdene. Artêşa tirke netîceya nê xoverdayîşî de armancê xo nêvist destî. Artêşa îşxalkere pê paştdayîşê PDKyî Warê Xoverdayîşî yê Girê Ortê yê Metîna de hêrişê hêzanê ma kena û xîret kena ke nê cayan de cabida xo.
Detayî wina yê:
Herêma Şehîd Delîlî ya Rojawanê Zapî de;
28ê temmuze de Warê Xoverdayîşî yê Girê Cûdîyî de hetê YJA-Starî ra 2 reyî mewzîyê îşxalkeran ameyî derbkerdene.
28ê temmuze de Warê Xoverdayîşî yê Girê Cûdîyî de hetê YJA-Starî ra kameraya mobese ya îşxakeran ameye îmhakerdene.
29ê temmuze de Warê Xoverdayîşî yê Girê Cûdîyî de mewzîyê îşxalkeran ameyî pirodayene û 1 mewzî ameye derbkerdene.
29ê temmuze de Warê Xoverdayîşî yê Girê Cûdîyî de îşxalkerî ameyî pirodayene û 1 îşxalker ame cezakerdene.
29ê temmuze de Warê Xoverdayîşî yê Girê Cûdîyî de hetê YJA-Starî ra 1 panelê enerjî yê îşxalkeran ame îmhakerdene.
Herêma Metîna de;
29ê temmuze de Warê Xoverdayîşî yê Girê Ortê de têgêrayîşê helîkopteran qewimîya. Helîkopteranê îşxalkeran noqtaya PDKyî ya Girê Ortê de 3 reyî leşkerê xo ardî war. Dima hêrişê îşxalkeran dest pêkerd. Îşxalkerî tîya de ameyî derbkerdene.
Reyna 30ê temmuze de helîkopteranê îşxalkeran noqtaya PDKyî ya Girê Ortê de 3 reyî leşkerê xo ardî war.
Herêma Xakurkê de;
29ê temmuze de Girê Şehîd Axînî de hetê hêzanê YJA-Starî ra îşxalkerî pê çekanê giranan ameyî derbkerdene.
Hêrişê artêşa îşxalkere;
29ê temmuze de Warê Xoverdayîşî yê Girê Cûdîyî, Warê Xoverdayîşî yê Girê Ortê û warê Kanîsarkê yê Garê 7 reyî dîyayî bombayan ver. Hetê bînî ra Zap, Herêma Şehîd Delîlî û Metîna zî pê topan dîyayî bombayan ver.''
